CELEX: 62017TN0699
Language: da
Date: 2017-10-11 00:00:00
Title: Sag T-699/17: Sag anlagt den 11. oktober 2017 — Polen mod Kommissionen

201711170471556112017/C 412/546992017TC41220171204DA01DAINFO_JUDICIAL20171011383921Sag T-699/17: Sag anlagt den 11. oktober 2017 — Polen mod Kommissionen
 ---documentbreak--- C4122017DA3810120171011DA0054381392Sag anlagt den 11. oktober 2017 — Polen mod Kommissionen
   (Sag T-699/17)2017/C 412/54Processprog: polsk
      Parter
   
   
      Sagsøger: Republikken Polen (ved B. Majczyna, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Kommissionens gennemførelsesafgørelse (EU) 2017/1442 af 31. juli 2017 om fastsættelse af BAT (bedste tilgængelige teknik)-konklusioner i henhold til Europa-Parlamentets og Rådets direktiv 2010/75/EU for så vidt angår store fyringsanlæg, meddelt under nummer C(2017) 5225, annulleres.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
            1.
         
         
            Første anbringende om tilsidesættelse af artikel 16, stk. 4 og 5, TEU sammenholdt med artikel 3, stk. 2 og 3, i protokol nr. 36 om overgangsbestemmelser, der er knyttet som bilag til TEU og TEUF: Den anfægtede afgørelse er blevet vedtaget under anvendelse af en ugyldig metode til beregning af kvalificeret flertal.
         
      
            2.
         
         
            Andet anbringende om tilsidesættelse af artikel 3, nr. 10) og 13), i direktiv 2010/75/EU sammenholdt med bilag III hertil og af gennemførelsesafgørelse 2012/119/EU: De med BAT forbundne emissionsværdier er blevet fastlagt på grundlag af forkerte og ikke-repræsentative data.
         
      
            3.
         
         
            Tredje anbringende om tilsidesættelse af proportionalitetsprincippet (artikel 5, stk. 4, TEU) sammenholdt med artikel 191, stk. 2, TEUF: Der er blevet fastlagt for høje BAT-forbundne emissionsværdier, som ikke er forholdsmæssige og egnede med henblik på at opnå de tilsigtede fordele og mål; desuden er der ikke blevet gennemført nogen konsekvensanalyse vedrørende den anfægtede afgørelse.
         
      
            4.
         
         
            Fjerde anbringende om tilsidesættelse af artikel 13, stk. 4 og 5, i direktiv 2010/75/EU sammenholdt med artikel 3, nr. 12), i dette direktiv samt artikel 291, stk. 2, TEUF: De gennemførelsesbeføjelser, som indrømmes Kommissionen i artikel 13, stk. 5, i direktiv 2010/75/EU, er blevet overskredet, idet en undtagelse fra BAT-konklusionerne er blevet vedtaget ved den anfægtede afgørelse og ikke ved en ændring af direktiv 2010/75/EU.
         
      
            5.
         
         
            Femte anbringende om tilsidesættelse af artikel 3, stk. 3 og 4, i forordning nr. 182/2011, misbrug af beføjelser og manglende iagttagelse af princippet om god forvaltningsskik: Den dag, hvor afstemningen om udtalelsen vedrørende udkastet til den anfægtede afgørelse fandt sted i det i medfør af artikel 75 i direktiv 2010/75 nedsatte udvalg uden forudgående drøftelse, blev der foretaget en væsentlig ændring af dette udkast.